da en da nl ca da da de es da da da da da da da da da da da da da da da da en da da da en nb en da da zh da da da nb da de nb da da da da da da da da da da da da nl da en da da es nl da
Danmarks største lynladestation skal ligge ved Aabenraa | Clever
Fremover bliver det endnu nemmere at være elbilist, hvis man befinder sig i det sønderjyske. Ladeoperatøren Clever giver nemlig den sønderjyske ladeinfrastruktur en markant opgradering med Danmarks største offentlige lynladestation, der kan lade elbiler med lynhurtig strøm fra 0-80 pct. på under 30 minutter.
Clever er på vej med en ny lynladestation i det sønderjyske, som med forventet 30 ladepunkter bliver større end den hidtil største ved Odense
Der er godt nyt til elbilisterne i det sønderjyske og til dem, der lægger vejen forbi. Inden længe tager Danmarks førende ladeoperatør Clever nemlig det første spadestik til det, der i løbet af 2023 bliver landets hidtil største lynladestation med omkring 30 lynladepunkter.
”Vi ved, at sønderjyderne længe har efterspurgt bedre lademuligheder, og derfor er vi rigtig glade for at kunne give ladeinfrastrukturen i landsdelen en solid opgradering. Rigtig mange sønderjyder har mulighed for at få etableret ladebokse derhjemme, så de er ikke så afhængige af offentlige ladepunkter, men vi ved også, at mange i hverdagen er afhængige af lynhurtig opladning på farten, og så er der samtidig et behov hos de elbilister, der planlægger at køre sydpå. Derfor håber vi, at lokationen ved Aabenraa kan opfylde mange elbilisters behov”, lyder det fra Casper Kirketerp-Møller, direktør i Clever.
Netop nu arbejder Clever og Cobe på at få det endelige design af lynladestationen ved Aabenraa på plads, men sikkert er det, at den bliver den største af sin slags herhjemme med sine 6.000 kvm.
Lynladestationen vil dog blive bygget i et organisk og modulært design, der minder om Clevers lynladestationer i både Esbjerg, Odense og Køge, og den vil blive omgivet af træer og planter, der passer til lokalområdet:
”Når vi skal designe en lynladestation, indgår der mange overvejelser om alt fra, hvordan udkørslen skal placeres i forhold til de omkringliggende veje, hvad med toiletfaciliteter, hvor skal der være plads til biler med trailer osv. Derfor kan vi heller ikke endnu sige, præcis hvor mange lynladepunkter Aabenraa lynladestation får, men vi tør godt love, at den bliver den største af sin slags i Danmark. Og så bliver den omgivet af træer og buske, som passer til området, og der vil også være legeelementer, så elbilisterne kan få vækket sanserne og få god energi til køreturen, når bilen har fået strøm nok”, fortæller Casper Kirketerp-Møller.
Et vigtigt skridt mod endnu mere ladeinfrastruktur
Det er EDC Erhverv Poul Erik Bech, der bistår Clever med at finde grunde i hele landet, hvor lynladestationerne skal bygges. For Thor Heltborg, direktør for koncernkunder, er aftalen et vigtigt skridt i arbejdet med at styrke ladeinfrastrukturen rundt om i landet:
”Vi har aktiveret vores netværk af 19 erhvervscentre i hele landet og igangsat en større indsats for at fremsøge alle ejendomme på specifikke lokationer ud fra Clevers kriterier. På den måde udvælges de ejendomme med størst potentiale, som Clever gennemgår og beslutter, om vi skal gå videre med. Det er en spændende proces, og vi er meget glade for samarbejdet med Clever. Det er en stor tilfredsstillelse, at vi som virksomhed kan medvirke til udviklingen af den grønne omstilling. Vi ser frem til at finde endnu flere egnede lokationer til Clever.”
Om den specifikke erhvervsgrund siger Morten Rask Koch Dahl, partner i EDC Erhverv Poul Erik Bech Aabenraa:
”Vi har fundet en fin, stor lokation til Clever her i Aabenraa på hele 6.000 kvm lige ved motorvej E45. Det er en super lokation og faktisk det eneste sted i området, hvor det giver mening at være placeret i forhold til lademuligheder. Rejsende og sønderjyder får fremover glæde af den største lynladestation i et trafikalt knudepunkt. Mens kunderne lader, er der masser af prominente naboer at besøge som fx Harald Nyborg, Circle K, Biltema, McDonalds, Burger King og Davidsen.”
Lynladestationen i Aabenraa forventes at stå klar senest i Q3 2023, og den bliver en i rækken af flere lynladestationer i landet, som Clever forventes at indvie i løbet af det næste års tid. Således forventer selskabet at åbne lynladestationer i København, Thisted, Nørresundby og Maribo.
Emilie LindersHead of Public RelationsClever
Tlf:+45 30 90 08 99press@clever.dk
Clever er på vej med en ny lynladestation i det sønderjyske, som med forventet 30 ladepunkter bliver større end den hidtil største ved Odense
Støberigade 14, 3. sal
+45 82 30 30 30http://www.clever.dk
Clever er Danmarks førende ladeoperatør. Virksomheden kom til verden i 2009 og har siden da arbejdet på at styrke den offentlige ladeinfrastruktur og lademulighederne hos privatpersoner og virksomheder i hele landet.
Clever tilbyder i dag opladning på Danmarks største ladenetværk, og inden udgangen af 2025 vil Clever have etableret over 20.000 offentlige ladepunkter i Danmark, herunder en række lynladestationer på tværs af landet ved relevante trafikale knudepunkter.
Clever er ejet af de andelsejede energi- og fibernetkoncerner Andel (94,9 procent) og NRGi (5,1 procent).
Følg pressemeddelelser fra Clever
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Clever
Godt nyt til ladetrængende elbilister på E458.9.2022 06:00:00 CEST | Pressemeddelelse
I løbet af 2023 bliver det nemmere at få lynhurtig strøm på elbilen, hvis man kører på E45. Udover at etablere Danmarks største lynladestation ved Aabenraa har Clever snart en lynladestation ved Vejle på vej, og ambitionerne for lynhurtig strøm på strækningen stopper ikke her, lyder det fra Danmarks førende ladeoperatør.
Salling Group og Clever indgår aftale om 1000 offentlige ladepunkter30.8.2022 08:33:59 CEST | Pressemeddelelse
Med ønsket om at give danskerne mulighed for at sætte fart på den grønne omstilling, har dagligvarekoncernen Salling Group udvidet sit samarbejde med ladeoperatøren Clever og etablerer nu yderligere 700 ladepunkter ved kæderne Bilka, Netto og føtex.
Clever og NREP indgår aftale om 400 ladepunkter ved 17 bymidtecentre28.6.2022 06:00:00 CEST | Pressemeddelelse
Der er godt nyt til de elbilister, der fremover planlægger at lægge vejen forbi et af de bymidtecentre, som ejendomsselskabet NREP står bag. I løbet af 2023 opsætter Danmarks førende ladeoperatør, Clever, knap 400 ladepunkter fordelt på 17 lokationer i både Jylland og på Sjælland.
Snart kan du få lynhurtig strøm til din elbil i Maribo21.6.2022 13:47:05 CEST | Pressemeddelelse
Der er godt nyt til elbilisterne i Lolland Kommune og til dem, der lægger vejen forbi. Inden længe tager Danmarks førende ladeoperatør Clever nemlig det første spadestik til det, der i løbet af 2023 bliver til en lynladestation, der kan forsyne 18 elbiler på samme tid med lynhurtig strøm.
Clever mere end fordobler omsætningen og sætter farten op på udrulningen af ladeinfrastruktur14.6.2022 11:21:01 CEST | Pressemeddelelse
Danmarks førende ladeoperatør, Clever, mere end fordobler omsætningen for fjerde år i træk i det netop offentliggjorte årsregnskab, hvor omsætningen er gået fra 155 til 392 mio. kr. Den positive udvikling skyldes stor kundevækst, stærke partnerskaber og en målrettet og langsigtet strategi for udrulning af ny ladeinfrastruktur i hele landet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022